Document ID: /roh_data/filtered/fineweb-2-filterrobots_roh.jsonl.gz/61690

Johann Sebastian Bach ha cumponì per mintga dumengia e firà ina cantata, da l'emprim advent fin Pasca e vinavant fin l’ultima dumengia avant l’advent. In pèr dumengias han schizunt pliras da questas ovras, uschè ch’i dat var 200. Da tut questas è vegnida preschentada ina schelta da l'orchester Göteborg Baroque, qua in’aria, in toc instrumental e lura in choral, uschia ch’i dat in artg sur tut l’onn – da l'advent a l'advent.
Il concert è vegnì registrà ils 8 da settember da l’onn passà en la Christinae kyrka a Göteborg, ina producziun dal SER, il radio svedais. Dirigent è Magnus Kjellson che ha fundà il Göteborg Baroque il 2003. Quest orchester preschenta en emprima lingia musica dal temp dal baroc ed er ovras remartgablas emblidadas.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.